

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 26.martā Nr.153

(protokols Nr.6, 24.p.)

**Par līgumsoda un nokavējuma procentu nepiemērošanu par Priekuļu novada pašvaldības izrakstītajiem rēķiniem par sniegtajiem pakalpojumiem**

Ievērojot Ministru kabineta 2020.gada 12.marta rīkojumu Nr.103 ”Par ārkārtējās situācijas izsludināšanu” un visā valsts teritorijā izsludināto ārkārtējo situāciju no 2020. gada 12. marta līdz 2020. gada 14. aprīlim (tekstā - Ārkārtējā situācija) un to, ka Priekuļu novada pašvaldība ar mērķi ierobežot Covid-19 izplatību nodrošina klātienes pakalpojumu sniegšanu attālināti, t.sk. neveic klātienes kases pakalpojumus Priekuļu novada valsts un pašvaldības vienotājā klientu apkalpošanas centrā, Priekuļu novada dome izskata jautājumu par līgumsoda un nokavējuma procentu nepiemērošanu par Priekuļu novada pašvaldības izrakstītajiem rēķiniem par sniegtajiem pakalpojumiem Ārkārtējās situācijas laikā.

Likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 13.pants nosaka, kaValsts un pašvaldību iestādes, kā arī atvasinātas publiskas personas un publiskas personas kontrolētas kapitālsabiedrības, brīvostas un speciālās ekonomiskās zonas uz šā likuma darbības laiku atbrīvo krīzes skarto nozaru komersantus no publiskas personas mantas un publiskas personas kontrolētas kapitālsabiedrības mantas nomas maksas vai lemj par nomas maksas samazinājumu un par publiskas personas mantas izmantošanu, kā arī nepiemēro kavējuma procentus un līgumsodus samaksas kavējuma gadījumā, izņemot naudu par patērētajiem pakalpojumiem — elektroenerģiju, siltumenerģiju, ūdensapgādi un citiem īpašuma uzturēšanas pakalpojumiem..

Izvērtējot domes rīcībā esošo informāciju, konstatēts, ka saskaņā ar likuma „Par pašvaldībām” 21. panta pirmās daļas 2. punktu dome var izskatīt jebkuru jautājumu, kas ir attiecīgās pašvaldības pārziņā.

Ņemot vērā iepriekš minēto un pamatojoties uz likuma “Par pašvaldībām” 21.panta pirmās daļas 2.punktu, likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” **13.pantu,** Priekuļu novada dome, atklāti balsojot: PAR –12 (Elīna Stapulone, Aivars Tīdemanis, Sarmīte Orehova, Aivars Kalnietis, Juris Sukaruks, Arnis Melbārdis, Jānis Mičulis, Baiba Karlsberga, Mārīte Raudziņa, Normunds Kažoks, Ināra Roce, Dace Kalniņa), PRET –nav, ATTURAS –nav, Priekuļu novada dome **nolemj**:

1. Nepiemērot līgumsodu un nokavējuma procentus par Priekuļu novada pašvaldības izrakstītajiem rēķiniem par sniegtajiem pakalpojumiem Ārkārtējās situācijas laikā;
2. Lēmuma izpildes kontrole Finanšu un grāmatvedības nodaļai (vadītāja I. Rumba).

Domes priekšsēdētāja (paraksts) Elīna Stapulone